Ffinan

Erthygl am y sant yw hon. Am y bardd canoloesol gweler Crach Ffinant.

Sant Celtaidd oedd Ffinan (hefyd Ffinnan Wynin a ffurfiau tebyg: Finan a Finnian of Clonard mewn rhai llyfrau Saesneg) (6g). Gwyddel oedd ef, ond mae ein gwybodaeth amdano yn ei gysylltu â gogledd Cymru a de'r Alban. Mae ganddo ddwy wylmabsant: 14 Medi a 18 Mawrth.

Dywedir mai Ffinan a sefydlodd eglwys Llanffinan, ar lannau afon Cefni ym Môn. Daeth yn un o ddisgyblion Sant Cyndeyrn ac ymddengys ei fod wedi astudio neu wasanaethu gyda'r sant yn Llanelwy. Yn y flwyddyn 573 gadawodd Lanelwy am yr Alban gyda'i feistr i wneud gwaith cenhadol yn nhir y Pictiaid.

Yn ogystal â Llanffinan yng Nghymru, fe'i cysylltir â Lumphanan yn Swydd Aberdeen, yr Alban.

Ffynonellau 
 T. D. Breverton, The Book of Welsh Saints (Cyhoeddiadau Glyn Dŵr, 2000)

Dolenni allanol
 Eglwys Sant Ffinan

Categori:Seintiau o Gymru
Categori:Seintiau o'r Alban
Categori:Seintiau o Iwerddon